Ieremias Hunt
Ieremias Hunt Res apud Vicidata repertae: Nativitas: 1 Novembris 1966; Londinium Patria: Britanniarum Regnum Nomen nativum: Jeremy Richard Streynsham Hunt Familia Genitores: Nicholas Hunt; Meriel Eve Givan Coniunx: Lucia Guo Proles: Jack Hunt, Anna Hunt, Eleanor Hunt Ieremias Hunt, vulgo pleniter Jeremy Richard Streynsham Hunt (Londinii natus die 1 Novembris 1966) est politicus Angliae, sex annos ab 2012 secretarius civicus pro valetudine, duos annos secretarius civicus a rebus externis, denuo cancellarius scaccarii. Educatus in vico Shere Surriae, Ieremias Hunt alumnus est Scholae Carthusianae et mox Collegii Magdalenae apud Oxonienses ubi politicae, philosophiae, oeconomicae studuit, contubernalibus Davide Cameron et Boris Johnson. Secretarius civicus pro cultura et pro ludis Olympicis a die 12 Maii 2010, dein secretarius a valetudine a die 4 Septembris 2012 meruit, primis ministris Cameron et Theresa May. Secretarius a rebus externis fuit a die 8 Iulii 2018 usque in 24 Iulii 2019, primo ministro Johnson. Subito die 14 Octobris 2022 ad officium cancellarii scaccarii vel minister a vectigalibus convocatus est ab Elisabetha Truss, Kwasi Kwarteng cancellario nuper deiecto, politia commerciali Truss et Kwarteng omnino aborta. Idem officium primo ministro Rishi Sunak retinuit.